《登合江楼饮王使君南区宝坻酒次坡公韵》
清代·陈恭尹

天地之交何固哉，罗浮一合不可开。高楼西望且招手，四百仙峰云外来。

醇醪足酹江山美，杯杓未终长啸起。登临今昔几千年，坡公犹寓槎江水。

前宵月尽昨宵新，未必今人异昔人。明年荔熟醉何处，为报君家酿老春。

作者简介：陈恭尹（1631 ～1700），字元孝，初号半峰，晚号独漉子，又号罗浮布衣，汉族，广东顺德县（今佛山顺德区）龙山乡人。著名抗清志士陈邦彦之子。清初诗人，与屈大均、梁佩兰同称岭南三大家。又工书法，时称清初广东第一隶书高手。有《独漉堂全集》，诗文各15卷，词1卷。